

Zavod za zapošljavanje

CRNE GORE

Employment Agency Of Montenegro

**NEZAPOSLENOST MLADIH**

**U CRNOJ GORI**

**Podgorica, april 2022. godine**

**NEZAPOSLENOST MLADIH U CRNOJ GORI**

**Uvod**

Mladi su pokretačka snaga svakog društva i njihovo aktivno učešće u društveno – socijalnom životu predstavlja generator rasta i razvoja svake države.

Nezaposlenost mladih je jedan od najvećih problema današnjice koji pogađa ne samo pojedinca nego i čitavu zajednicu. Analizu nezaposlenosti mladih osoba, kao ekonomski i socijalni problem, nameće njihova visoka stopa nezaposlenosti kako u Crnoj Gori tako i u zemljama okruženja. Bez obzira da li su u pitanju zemlje koje su u tranziciji ili razvijene zemlje, statistički podaci ukazuju da je stopa nezaposlenosti mladih mnogo veća od ukupne stope nezaposlenosti.

Kada se govori o kategoriji nezaposlenih mladih treba imati u vidu da se radi o prelaznom vrlo osjetljivom periodu, pri čemu im nedostaju profesionalna iskustva, znanja i obrazovanje, što otežava njihovo uključivanje na tržište rada.

Prema Zakonu o posredovanju i pravima zu vrijeme nezaposlenosti („Sl. list CG, broj 024/19, od 22.04.2019. godine), nezaposlenim licem se smatra lice od 15 do 67 godina života, koji je crnogorski državljanin, nalazi se na evidenciji ZZZCG, sposobno ili djelimično sposobno za rad, koje nije zasnovalo radni odnos, aktivno traži zaposlenje i raspoloživo je za rad. Nezaposlenim licem smatra i stranac koji u skladu sa posebnim Zakonom ispunjava odredjene uslove.

Mladi u smislu Zakona o mladima (''Sl. list CG'', br. 25/2019, od 30.04.2019. godine) su lica od navršenih 15 do navršenih 30 godina života. Donja granica mladosti najčešće se uzima 15 godina života, dok gornja varira od 24 do 29 ili 34 godine života. Problem nezaposlenosti mladih u Crnoj Gori uglavnom je vezan za dio populacije nezaposlenih starosti od 15 do 30 godina, shodno Zakonu o mladima, dok Monstat u okviru strukture radno sposobnog stanovništva koristi starosnu grupu od 15 do 24 godine.

Iako su ovim istraživanjem u najvećoj mjeri obuhvaćeni nezaposleni mladi registrovani na evidenciji Zavoda za zapošljavanje Crne Gore, treba imati u vidu i činjenicu da društvenu skupinu nezaposlenih mladih čine i oni koji nisu prijavljeni na evidenciju Zavoda.

**1. Registrovana nezaposlenost mladih**

Nezaposlenost mladih u Crnoj Gori, kao i u drugim zemljama regiona, a i šire, predstavlja veliki problem. **Mladi se suočavaju sa produženim institucionalnim obrazovanjem, neadekvatnim i otežanim zapošljavanjem, usporenim socio–ekonomskim osamostaljivanjem, odloženim zasnivanjem porodice, slabom uključenošću u tokove društvenog odlučivanja. Poslednjih dvadesetak godina učešće kategorije nezaposlenih mladih lica (od 15–30 godina) u ukupnoj nezaposlenosti kretalo se od oko 23–46%, (2000. godine 46%, 2017 – 27%, 2018 – 25% 2019 – 23%, 2020 – 25% i 2021 – 24%). Grafik 1**

**Grafik 1**

**Prema poslednjem popisu stanovništva iz 2011. godine u Crnoj Gori kategorija mladih starosti od 15–30 godina zastupljena je sa 21,4% u ukupnom stanovništvu.**

Kao period posmatranja problema nezaposlenosti mladih u Crnoj Gori, u ovom istraživanju, obuhvaćeno je pet godina, od 2017–2021. godine. Tokom navedenog perioda zabilježeno je smanjenje učešća kategorije mladih starosti od 15 do 30 godina. Tako je učešće mladih u 2017. godini iznosilo 27,3%, 25,4% u 2018, 23,1% u 2019, 25,4% u 2020. i 23,8% u 2021. godini u ukupnoj nezaposlenosti.

**Grafik 2**

U periodu 2017–2021. godine preko trećinu ukupne ponude činili su mladi starosti od 15 do 30 godina, a trend zapošljavanja mladih u odnosu na njihovu ponudu na tržištu rada bio je nepovoljan. Shodno tome, u 2017. godini zapošljavanje mladih bilo je manje od iskazane ponude 3,5 puta (10.029:35.002), u 2018. godini manje 3,9 puta (7.490:28.981), u 2019. godini 4 puta manje (5.866:23.208) u 2020. godini 4,1 put manje (6.001:24.420) i u 2021. godini 4 puta manja (7.707:30.887). Tabela 1

**Tabela 1**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Nezaposleni 1.1.2017. | Novoprijavljeni 1.1 - 31.12.  2017. | Ponuda 2017 | Novorijavljeni bez staža 1.1 - 31.12.  2017. | Zapošljavanje 1.1-31.12.2017. | Ponuda - zapošljavanje | Zapošljavanje / ponuda | Novorijavljeni bez staža - Zapošljavanje | Zapošljavanje / novoprijavljeni bez staža |
|  | 1 | 2 | 3 | 4 | 5 | 6 | 7 | 8 | 9 |
| Uk.nez. | 49377 | 45718 | 95095 | 30073 | 20604 | 74491 | 21.67 | 9469 | 68.51 |
| Mladi 15 - 24 | 9101 | 6936 | 16037 | 7056 | 4485 | 11552 | 27.97 | 2571 | 63.56 |
| Mladi 15 - 30 | 18988 | 16014 | 35002 | 12515 | 10029 | 24973 | 28.65 | 2486 | 80.14 |
|  | Nezaposleni 1.1.2018. | Novoprijavljeni 1.1. - 31.12.  2018. | Ponuda 2018 | Novorijavljeni bez staža 1.1. - 31.12.  2018. | Zapošljavanje 1.1-31.12.  2018. | Ponuda - zapošljavanje | Zapošljavanje / ponuda | Novorijavljeni bez staža - Zapošljavanje | Zapošljavanje / novoprijavljeni bez staža |
| Uk.nez. | 51177 | 34217 | 85394 | 22398 | 16644 | 68750 | 19.49 | 5754 | 74.31 |
| Mladi 15 - 24 | 7158 | 5731 | 12889 | 5846 | 3343 | 9546 | 25.94 | 2503 | 57.18 |
| Mladi 15 - 30 | 15231 | 13750 | 28981 | 10607 | 7490 | 21491 | 25.84 | 3117 | 70.61 |
|  | Nezaposleni 1.1.2019. | Novoprijavljeni 1.1. - 31.12.  2019. | Ponuda 2019 | Novorijavljeni bez staža 1.1. - 31.12.  2019. | Zapošljavanje 1.1-31.12.  2019. | Ponuda - zapošljavanje | Zapošljavanje / ponuda | Novorijavljeni bez staža - Zapošljavanje | Zapošljavanje / novoprijavljeni bez staža |
| Uk.nez. | 41493 | 27779 | 69272 | 17760 | 13774 | 55498 | 19.88 | 3986 | 77.56 |
| Mladi 15 - 24 | 5412 | 4673 | 10085 | 4767 | 2471 | 7614 | 24.50 | 2296 | 51.84 |
| Mladi 15 - 30 | 11403 | 11805 | 23208 | 8786 | 5866 | 17342 | 25.28 | 2920 | 66.77 |
|  | Nezaposleni 1.1.2020. | Novoprijavljeni 1.1. - 31.12.  2020. | Ponuda 2020 | Novorijavljeni bez staža 1.1. - 31.12.  2020. | Zapošljavanje 1.1-31.12.  2020. | Ponuda - zapošljavanje | Zapošljavanje / ponuda | Novorijavljeni bez staža - Zapošljavanje | Zapošljavanje / novoprijavljeni bez staža |
| Uk.nez. | 37543 | 37323 | 74866 | 22364 | 14139 | 60727 | 18.89 | 8225 | 63.22 |
| Mladi 15 - 24 | 4336 | 5846 | 10182 | 5795 | 2350 | 7832 | 23.08 | 3445 | 40.55 |
| Mladi 15 - 30 | 9422 | 14998 | 24420 | 10825 | 6001 | 18419 | 24.57 | 4824 | 55.44 |
|  | Nezaposleni 1.1.2021. | Novoprijavljeni 1.1. - 31.12.  2021. | Ponuda 2021 | Novorijavljeni bez staža 1.1. - 31.12.  2021. | Zapošljavanje 1.1-31.12.  2021. | Ponuda - zapošljavanje | Zapošljavanje / ponuda | Novorijavljeni bez staža - Zapošljavanje | Zapošljavanje / novoprijavljeni bez staža |
| Uk.nez. | 47227 | 42419 | 89646 | 15237 | 17981 | 71665 | 20.06 | -2744 | 118.01 |
| Mladi 15 - 24 | 5973 | 9287 | 15260 | 5970 | 3379 | 11881 | 22.14 | 2591 | 56.60 |
| Mladi 15 - 30 | 12986 | 17896 | 30882 | 9061 | 7707 | 23175 | 24.96 | 1354 | 85.06 |

U skupini nezaposlenih lica bez staža, u periodu 2017–2021. godine oko trećina se odnosi na kategoriju mladih od kojih su od 28 do 39% činila dugoročno nezaposlena lica, tj. lica koja traže zaposlenje više od godinu dana, u 2017. godini 38,76% (2.349:6.060), 2018. godini 35,36% (1.660:4.694), 2019. godini 34,23% (1.395:4.075), 2020. godini 27,47% (1.608:5.854) i 2021. godini 33,67% (2.495:7.410). Pregled nezaposlenih lica bez staža prikazan je Grafikom3.

**Grafik 3**

Posmatrano prema kvalifikacionoj strukturi, u periodu od 2017–2021. godine, u ukupnom broju nezaposlenih lica starosne grupe od 15 do 30 godina, sa oko 80 do 85% dominiraju nezaposlena lica sa srednjom i visokom stručnom spremom (na mlade sa visokom stručnom spremom odnosi se oko 35% do 50%, a na srednjoškolce od 34 do 51%) dok nezaposlena lica bez stručne spreme učestvuju sa 15 do 20%. Zbog niske tražnje na tržištu rada, koja je, između ostalog, uslovljena nedostatkom radnog iskustva, mladi su podstaknuti da ostanu duže u sistemu obrazovanja. Usklađivanjem sistema obrazovanja sa potrebama tržišta rada kao i omogućavanje mladima da se praktično edukuju tokom školovanja omogućilo bi njihovu veću uključenost na tržište rada. Grafik 4

**Grafik 4**

Mladi od 15 do 30 godina starosti, su u visokom procentu zastupljeni i kada su u pitanju novoprijavljena lica (ukupan broj lica koja su se prijavila na evidenciju zaposlenih u toku jedne godine), pa se tako 2017. godine oko 30% novoprijavljenih odnosilo na mlade, 2018. godine oko 40%, 2019. godine 43%, 2020. godine oko 41% a 2021. godine oko 39%. Grafik 5

**Grafik 5**

Novoprijavljeni mladi bez radnog staža, prijavljeni na evidenciju nezaposlenih u određenom periodu (lica izašla iz školskog sistema), zastupljena su sa oko 50–60% u ukupnom broju novoprijavljenih ove starosne kategorije (u 2017. godini – 58,9%, 2018. godini – 57,2%, 2019. godini 52,8%, 2020. godini – 52,1% i 2021. godini 58,2%).

**Broj novoprijavljenih lica od 15-30 godina (ukupno i bez staža) po godinama**

**Tabela 2**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Mladi uzrasta od 15-30 / godina | Ukupno | I | II | III | IV | V | VI1 | VI2 | VII1 | VII2 | VIII | Učešće novoprijavljenih lica bez staža I+IIsss u ukupnom broju novoprijavljenih | Učešće novoprijavljenih srednjoškolaca bez staža u ukupnom broju novoprijavljenih | Učešće novoprijavljenih visokoškolaca bez staža u ukupnom broju novoprijavljenih |
| 1 | 2 | 3 | 4 | 5 | 6 | 7 | 8 | 9 | 10 | 11 |
| 2017 UK NP | 6957 | 1081 | 25 | 588 | 2135 | 24 | 8 | 1 | 2982 | 112 | 1 | 12.78 | 20.67 | 25.46 |
| 2017 NPBS | 4098 | 871 | 18 | 302 | 1119 | 17 | 5 | 1 | 1696 | 69 | 0 |
| 2018 UK NP | 6042 | 679 | 24 | 413 | 1599 | 42 | 3 | 1 | 3143 | 137 | 1 | 8.94 | 17.15 | 31.08 |
| 2018 NPBS | 3454 | 531 | 9 | 201 | 807 | 28 | 3 | 0 | 1791 | 84 | 0 |
| 2019 UK NP | 4922 | 492 | 10 | 251 | 1192 | 15 | 4 | 3 | 2866 | 89 | 0 | 7.52 | 12.74 | 32.57 |
| 2019 NPBS | 2600 | 364 | 6 | 97 | 521 | 9 | 2 | 0 | 1557 | 44 | 0 |
| 2020 UK NP | 7911 | 970 | 16 | 588 | 2513 | 6 | 8 | 1 | 3703 | 101 | 5 | 8.27 | 17.94 | 25.90 |
| 2020 NPBS | 4122 | 650 | 4 | 289 | 1127 | 3 | 5 | 0 | 1987 | 52 | 5 |
| 2021 UK NP | 8890 | 1562 | 16 | 902 | 3008 | 20 | 8 | 1 | 3274 | 98 | 1 | 13.55 | 23.99 | 19.51 |
| 2021 NPBS | 5172 | 1199 | 6 | 551 | 1569 | 13 | 7 | 0 | 1683 | 43 | 1 |

U narednim tabelama predstavljeni su podaci vezani za srednje škole i visokoškolske ustanove.

**Tabela 3**

**Srednje škole u Crnoj Gori (MPNKS)**

|  |  |  |  |  |  |
| --- | --- | --- | --- | --- | --- |
|  | 2017/2018 | 2018/2019 | 2019/2020 | 2020/2021 | 2021/2022 |
| Ukupno u sistemu obrazovanja- srednje škole | 28.097 | 28.008 | 27.446 | 26.954 | 25.245 |
| Završna godina trogodišnjih srednjih škola | 435 | 480 | 626 | 1.398 | 1.405 |
| Završna godina četvorogodišnjih srednjih škola | 5.913 | 6.500 | 6.472 | 6.501 | 6.391 |

**Tabela 4**

**Broj lica u sistemu visokog obrazovanja (MONSTAT)**

|  |  |  |  |
| --- | --- | --- | --- |
|  | 2018/2019 | 2019/2020 | 2020/2021 |
| Upisani studenti- I godina | 6.676 | 6.534 | 6.701 |
| Završene osnovne studije- bachelor | 2.955 | 2.997 | 3.044 |
| Upisane specijalističke studije | 2.810 | 3.173 | 2.297 |
| Završene specijalističke studije | 1.775 | 1.796 | 1.934 |
| Upisane magistarske studije | 606 | 1.115 | 1.899 |
| Završene magistarske studije | 159 | 213 | 234 |
| Upisane doktorske studije | 83 | 93 | 101 |
| Završene doktorske studije | 26 | 20 | 23 |

Odlaganje ulaska na tržište rada sve veći broj mladih rešava tako što nastavljaju školovanje. Kako je obuhvat mladih u uzrastu od 15 do 30 godina života, većina njih je još u formalnom obrazovanju.

U prilog navedenoj konstataciji govore podaci da se na prvu godinu studija, u tri poslednje godine, upisao veći broj studenata od broja učenika koji su pohađali završnu godinu četvorogodišnjih srednjih škola.

Kao podrška u zapošljavanju visokoškolaca u Crnoj Gori se poslednjih desetak godina sprovodi Program stručnog osposobljavanja lica sa stečenim visokim obrazovanjem, u skladu sa Zakonom o stručnom osposobljavanju lica sa stečenim visokim obrazovanjem, kojim se u trajanju od devet mjeseci obezbjeđuje da steknu radno iskustvo. Ovim programom obuhvata se godišnje oko 3.000 visokoškolaca

Osnovne studije – bachelor tokom ove tri školske godine završilo je svake godine oko 3.000 studena i tako dobili mogućnost da budu obuhvaćeni Programom stručnog osposobljavanja visokoškolaca (Tabela 5). Na ovaj način se olakšava tranzicija mladih iz sistema obrazovanja na tržište rada, kroz pružanje mogućnosti da kroz praktičan rad steknu dodatna znanja, vještine i kompetencije. Program se pokazao kao veoma uspješan, s obzirom na to da je oko 50% korisnika ovog programa nastavilo radni angažman.

**Tabela 5**

|  |  |
| --- | --- |
| Godina | Broj lica koja su završila Program stručnog osposobljavanja |
| 2017. | 3.089 |
| 2018. | 2.977 |
| 2019. | 3.187 |
| 2020. | 3.009 |
| 2021. | 2.723 |

Broj nezaposlenih mladih 15–30 godina koji se nalaze na evidenciji Zavoda ne odražava pravo brojno stanje i to zbog onih koji su uključeni u formalno obrazovanje, kao i onih koji nisu na evidenciji nezaposlenih, niti su u sistemu obrazovanja i stručnog osposobljavanja (NEET), što govori da je potencijalni broj ove starosne grupe mnogo veći.

**2. Zapošljavanje mladih**

Politika zapošljavanja u Crnoj Gori kao i u drugim zemljama, kako okruženja, tako i zemljama Evropske unije, predstavlja jednu od najvažnijih tema, gdje je pitanje zapošljavanja mladih prioritetno. Napori većine zemalja usmjereni su ka boljoj povezanosti obrazovanja sa potrebama tržišta rada, jer postoji sve veći priliv nezaposlenih, naročito iz sistema visokog obrazovanja koji nije praćen njihovom odgovarajućom dinamikom zapošljavanja.

Mladi su najčešće zaposleni na određeno vrijeme, tj. na osnovu ugovora na određeno vrijeme, dok je daleko manji broj onih koji imaju stalno zaposlenje pa tako nesigurni poslovi predstavljaju smetnju i usporavaju osamostaljivanje od roditelja, u smislu zasnivanja porodice, stambenog osamostaljivanja, napredovanja u karijeri i slično.

Migracije mladih iz Crne Gore, a i zemalja Zapadnog Balkana koje nisu dio EU, vrlo su izražene, pogotovo kod visokoobrazovanih kadrova, što dovodi do „odliva mozgova“, pri čemu odlaze kadrovi koji su većinom školovani u svojoj matičnoj zemlji, pa je korist za razvijene zemlje u koje odlaze mnogostruko veća nego pričinjena šteta zemljama iz kojih odlaze. Treba istaći da su se emigracije u prošlosti razlikovale se od današnjih jer su se u 1970-ih i 1980-ih iseljavali uglavnom nekvalifikovani radnici koje domaće tržište rada nije moglo zaposliti.

Motivi za odlazak mladih su najčešće bolje mogućnosti za zapošljavanje i poboljšavanje životnog standarda, veće plate, bolji uslovi radaa, bolje obrazovanje itd.

Kada je riječ o zapošljavanju mladih osoba, u ovom dijelu obuhvaćena su lica koja su se tokom posmatranih godina (2017, 2018, 2019, 2020. i 2021.) zaposlila, a bila su na evidenciji Zavoda za zapošljavanje. Broj zapošljavanja je sagledavan prema prispjelim podacima Uprave prihoda i carnana Crne Gore.

Zapošljavanje mladih od 15 do 30 godina života u navedenom period bilježi blagi pad. Tako je 2017. godine učešće mladih iznosilo 49%, dok je 2021. godine to učešće iznosilo oko 43% u ukupnoj zaposlenosti. Grafik 2

**Grafik 2**

Posmatrano prema školskoj spremi, najviše zapošljavanja mladih zabilježeno je u okviru VII-1 i IV stepena stručne spreme sa učešcem od preko 80% u ukupnom zapošljavanju ove starosne grupe a najmanje kod mladih bez stručne spreme (I i II stepen) približno od 6 do 8%. Tabela 6

**Zapošljavanje mladih prema stepenu stručne spreme**

**Tabela 6**

|  |  |  |  |  |  |
| --- | --- | --- | --- | --- | --- |
| SSS | 2017. | 2018. | 2019. | 2020. | 2021. |
| I | 695 | 463 | 382 | 377 | 606 |
| II | 58 | 20 | 35 | 9 | 5 |
| III | 1042 | 674 | 466 | 396 | 652 |
| IV | 3905 | 2889 | 2203 | 2326 | 3426 |
| V | 82 | 17 | 53 | 22 | 21 |
| VI1 | 23 | 13 | 3 | 3 | 5 |
| VI2 | 2 | 5 | 3 | 2 | 4 |
| VII1 | 4011 | 3239 | 2574 | 2731 | 3026 |
| VII2 | 210 | 171 | 148 | 145 | 146 |
| VIII | 1 | 0 | 0 | 0 | 0 |
| Ukupno | 10029 | 7491 | 5867 | 6011 | 7891 |

**3. Zapošljavanje mladih prema Anketi o radnoj snazi**

Anketu o radnoj snazi (ARS) izrađuje Uprava za statistiku Crne Gore – MONSTAT prema preporukama Međunarodne organizacije rada (MOR), a glavni cilj je da se dobije uvid u ponašanje pojedinih skupina na tržištu rada primjenom modernih metoda analize.

EUROSTAT, takođe, svoje analize bazira prema preporukama MOR-a i na taj način se dobijaju uporedivi parametri, ali se oni, kada su u pitanju mladi, svode na starosnu grupu od 15–24 godine.

Kako nezaposlenost, u najvećoj mjeri, uslovljava otežanu integraciju u društvene tokove, uključujući i siromaštvo, mladi su kao grupa u ozbiljnom riziku od marginalizacije i socijalne isključenosti. Na ove navode upućuju stope nezaposlenosti mladih u Crnoj Gori (ARS), starosti od 15 do 24 godine koje su oko dva puta veće od ukupne stope nezaposlenih. Grafik 3

**Grafik 3**

Kod mladih dominiraju oblici zaposlenja na određeno vrijeme sa punim ili nepotpunim radnim vremenom, što otežava njihovu tranziciju u svijet odraslih. Prema ARS stopa zaposlenosti mladih starosti 15–24 godine u 2017. godini bila je 21,3%, u 2018 – 23,2%, 2019 – 27,3%, 2020 – 19,8% i 18,7% u 2021. godini.

Stope nezaposlenosti mladih (15–24) u EU28, varirale su u posmatranom periodu sa tendencijom pada, osim u 2020. godini zbog pojave virusa CORONA (u decembru: 2017. godine 16,1%; 2018 – 14,9%; 2019 – 14,1%, 2020 – 17,8% i 2021 – 14,3%), što je u odnosu na mlade u Crnoj Gori niže za oko polovinu.

U odnosu na zemlje regiona (EUROSTAT), u 2020. godini, Crna Gora i Sjeverna Makedonija po visini stope nezaposlenosti mladih (15–24) zauzimaju vodeća mjesta sa stopom većom od 35%, dok Slovenija ima najnižu stopu nezaposlenosti mladih od oko 14%, što je ispod stope EU28 (15,9%).

**Zaključak**

* Stopa nezaposlenosi mladih u Crnoj Gori je izuzetno visoka u svim starosnim dobima i obrazovnim grupama mladih, što ih čini izuzetno ugroženom društvenom grupom. Oko četvrtinu ukupne nezaposlenosti čine mladi, što predstavlja veliki problem, kako ekonomski, tako i socijalni, čije rešavanje zahtijeva sistemski pristup;
* Integracija na tržište rada mladih traje duže, a nesigurni poslovi su sve češća praksa;
* Crnoj Gori prijeti problem migracije, posebno visokoobrazovanih mladih kadrova;
* Stepen obrazovanja mladih lica je veoma važan faktor kada je u pitanju njihovo zapošljavanje, tj. što je veći obrazovni stepen to je i stopa nezaposlenosti niža;
* Veliku ulogu u rešavanju problema nezaposlenosti mladih predstavlja reformisanje obrazovnog sistema u pravcu usklađivanja sa potrebama tržišta rada;
* U Zavodu za zapošljavanje Crne Gore kroz razne programe APZ mladi su uključeni u visokom procentu, ali su to najčešće poslovi ograničenog trajanja;
* Mladi ljudi nisu prepoznati kao posebna kategorija u aktivnim mjerama zapošljavanja (mada je njihova zastupljenost u skoro svakoj od njih visoka), gdje bi se poseban akcenat stavio na mlade iz manje razvijenih regiona;
* Kako Crna Gora teži ulasku u EU trebalo bi više raditi na usaglašavanju standard sa EU pri izradi aktivnih politika zapošljavanja.